**PROPOZÍCIE - Foto deň na nádvorí**

*05. júl 2023 od 07.00 - 17.00 hod. Samova č. 1, Nitra*

Súťažná fotovýstava na koncept "Fotka na sieti" spojená s fotomaratónom a fotomapou na rôzne zaujímavé témy. Na záver podujatia KONCERT: Graeme Mark. Podujatie je súčasťou programu "Leto na Samovej č.1" a Nitra, milá Nitra 2023.

07.00 – 10.00 hod. → registrácia na súťaž ,,Fotka na sieti"   
07.00 – 12.00 hod. → registrácia na fotomaratón a fotomapu  
09.00 – 15.00 hod. → priebeh súťaží a prehliadok

15.00 → koncert Graeme Mark  
16.00 hod.→ vyhodnotenie súťaží

Záujemcovia o súťaž **,,Fotka na sieti"** prinesú fotku/kolekciu fotiek od 07.00 do 10.00 hod. na Samovu č.1.. Zavesia ich na pripravenú sieť. Vyhradený priestor na zavesenie je približne jeden meter štvorcový. Formáty a počty fotografií nie sú obmedzené. Fotky/kolekcie budú po zvyšok dňa do 15.00 hod. prístupné verejnosti. Každý návštevník dostane pri vstupe na podujatie 3 spinky. Ku kolekcii alebo fotografii, ktorá sa mu bude najviac páčiť, ju pripne. Kolekcia s najväčším počtom spiniek získava cenu návštevníkov. Okrem toho odborná porota vyberie 1. - 3. miesto na základe svojich preferencií. Výsledky ohlási porota o 16.00 hod.. Výsledky budú taktiež na sociálnych sieťach. Taktiež je fotky možné priniesť alebo zaslať poštou do 04.07.2023 na adresu Nitrianskej galérie. Na obálke označenej "Fotodeň na nádvorí" s fotografiami bude uvedené meno a kontaktné údaje. Organizátor v takomto prípade inštaluje predmetné fotografie podľa priestorových možností. V tomto prípade majú prednosť vybrať si miesto na inštaláciu fotografií účastníci, ktorí sa zúčastnia osobne.

V rámci fotovýzvy vytlačíme po 10 fotografií vo vysokej kvalite na formát A4 desiatim vybraným fotografom/nefotografom, ktorých určí odborná porota. Vybrané fotografie budú súťažne vystavené v deň podujatia “Fotka na sieti” a po podujatí zostávajú fotografovi. Vaše fotografie nám prosím pošlite do 22. júna 2023 prostredníctvom akéhokoľvek úložiska so svojím menom a mobilným kontaktom na mailovú adresu: [koncertka@nitrianskagaleria.sk](mailto:koncertka@nitrianskagaleria.sk). Téma fotografií nie je limitovaná. Propozície a ostatné informácie nájdete na stránke https://nitrianskagaleria.sk/event/leto-na-samovej-c-1-2-rocnik/ alebo na uvedenej mailovej adrese.

Na súťažný "**Fotomaratón"** je potrebné sa registrovať. Registrácia bude prebiehať od 07.00 do 12.00 hod. na Samovej č.1. Každý „fotomaratónista“ dostane pri registrácii 10 tém, ktoré budú vyhlásené od 12.00 hod. V časovom rozmedzí od 12.00 do 15.00 musí fotograf nafotiť na každú tému jednu fotografiu v danom poradí tém. Po absolvovaní fotomaratónu každý prinesie svoje výtvory na vyhodnotenie pre porotu. Výsledky ohlási porota o 16.00 hod. Výsledky budú taktiež na sociálnych sieťach.

Na súťažnú "**Fotomapu"** je potrebné sa registrovať. Registrácia bude prebiehať od 07.00 do 12.00 hod. na Samovej č.1. Každý „fotomapár“ dostane pri registrácii 7 miest v meste Nitra. V časovom rozmedzí od 12.00 do 15.00 musí vyhotoviť na každom mieste jednu fotografiu. Po absolvovaní fotomapy každý prinesie svoje výtvory na vyhodnotenie. Po absolvovaní bude zaradený do zlosovania o zaujímavú odmenu.

Pre víťazov čakajú vecné ceny - knihy, foto darčeky a kvetinové dary.  
Miesto: Samova č. 1, Nitra - Vstup: voľný

Informácie: [koncertka@nitrianskagaleria.sk](mailto:koncertka@nitrianskagaleria.sk) a https://nitrianskagaleria.sk/event/leto-na-samovej-c-1-2-rocnik/

FB udalosť: <https://www.facebook.com/events/977548243694086>